From: Xiaofu <[email-masked]>
Date: Thu, 8 Jul 1993 18:58:46 CDT

南乡子  二首          苏轼

                        送述古

    回首乱山横，不见居人只见城。谁似临平山上塔，亭亭，迎
客西来送客行。归路晚风清，一枕初寒梦不成。今夜残灯斜照处，
荧荧，秋雨晴时泪不晴。

                    梅花词。和杨元素

    寒雀满疏篱。争抱寒柯看玉蕤。忽见客来花下坐，惊飞：蹋
散芳英落酒卮。痛饮又能诗。座客无毡醉不知。花谢酒阑春到也，
离离．一点微酸已著枝。

                                       晓拂