From: Xingdong Ma <[email-masked]>
Date: Fri, 6 Aug 1993 02:15:12 -0500

离骚（五）

    索囗（音“琼”）茅以莛【上“竹”下繁体“专”】（音“ 专”）兮，
                命灵氛为余占（音“瞻”）之；
    曰：两美其必合兮，孰信修而慕之；
    思九州之博大兮，岂惟是其有女？
    曰：勉远逝而无狐疑兮，孰求美而释女（音“汝”）？
    何所独无芳草兮，尔何怀乎故宇；
    世幽昧以【日玄】曜兮，孰云察余之善恶（音“务”）；
    民好恶其不同兮，惟此党人其独异；
    户服艾以盈要（音“邀”）兮，谓幽兰其不可佩（音“皮”）；
    览察草木其犹未得兮，岂【王呈】美之能当（音“铛”）；
    苏粪壤以充帏兮，谓申椒其不芳。

    欲从灵氛之吉占兮，心犹豫而狐疑；
    巫咸将夕降兮，怀椒糈而要（阴平）之（音“机”）；
    百神翳其备降兮，九疑缤其并迎（亦作“迓”，音“玉”）；
    皇剡剡其扬灵兮，告余以吉故；
    曰：勉升降以上下兮，求榘镬之所同；
    汤禹严而求合兮，挚咎繇而能调（音“崇”）；
    苟中情其好（去声）修兮，又何必用夫行媒（音“迷”）；
    说（音“悦”）操筑于傅岩兮，武丁用而不疑；
    吕望之鼓刀兮，遭周文而得举；
    宁戚之讴歌兮，齐桓闻以该辅；
    及年岁之未晏兮，时亦犹其未央；
    恐鹈【左“决”无“冫”，右“鸟”】（音“决”）之先鸣兮，
                使夫百草为之不芳；
    何琼佩之偃蹇兮，
        众【上“艹”下“爱”】（音“爱”）然而蔽（音“撇”）之；
    惟此党人之不谅兮，恐嫉妒而折（音“质”）之；
    时缤纷其变易兮，又何可以淹留；
    兰芷变而不芳兮，荃蕙化而为茅（音“谋”）；
    何昔日之芳草兮，今直为此萧艾也；
    岂其有他故兮，莫好修之害也；
    余既以兰为可侍兮，羌无实而容长（阳平）；
    委厥美以从俗兮，苟得列乎众芳；
    椒专佞以慢韬兮，【木杀】（音“杀”）又欲充夫佩帏（音“宜”）；
    既干（阴平）进而务入兮，又何芳之能祗（音“只”）；
    固时俗之流从兮，又孰能无变化（音“讹”）；
    览椒兰其若兹兮，又况揭车与江离（音“罗”）；
    惟兹佩之可贵兮，委厥美而历兹；
    芳菲菲而难亏兮，芬至今犹未沫（音“迷”）；
    和调度以自娱兮，聊浮游而求女；
    及余饰之方壮兮，周流观乎上下（音“互”）。

  ≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈
         弘甫＠蓝野书屋     ※  海纳百川有容乃大
         [email-masked]    ※  壁立千仞无欲则刚
  ≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈