From: Xingdong Ma <[email-masked]>
Date: Sun, 1 Aug 1993 18:01:04 -0500

离骚（二）

    长太息以掩涕兮，哀民生之多艰；
    余虽好修【女夸】以【革几】羁兮，
                    謇朝谇而夕替；
    既替余以蕙【纟襄】兮，又申之以揽芷（ｃｈǎｉ）；
    亦余心之所善兮，虽九死其尤未悔（ｘǐ）；
    众女疾余之蛾眉兮，谣诼谓余以善淫；
    固时俗之工巧兮，【亻面】规矩而改错；
    背绳墨以追曲兮，竞周容以为度；
    【忄屯】（ｔúｎ）郁邑余【扌宅】（ｃｈà）傺兮，
                   吾独穷困乎此时也；
    宁溘死以流亡兮，余不忍为此态（ｔì）；
    鸷鸟之不群兮，自前世而固然；
    何方圜之能周兮，夫孰异道而相安（ｙāｎ）；
    屈心而抑志兮，忍尤而攘诟；
    伏清白以死直兮，固前圣之所厚。

  ≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈
         弘甫＠蓝野书屋     ※  海纳百川有容乃大
         [email-masked]    ※  壁立千仞无欲则刚
  ≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈