From: Xiaofu <[email-masked]>
Date: Tue, 22 Jun 1993 19:28:54 CDT

浪淘沙　二首　　　　李煜

帘外雨潺潺，春意阑珊，罗衾不耐五更寒。梦里不知身是客，
一晌贪欢。独自莫凭栏！无限江山，别时容易见时难。流水落
花春去也，天上人间！

往事只堪哀，对景难排；秋风庭院藓侵阶。一任珠帘闲不卷，
终日谁来？金剑已沉埋，壮气蒿莱！晚凉天净月华开。想得玉
楼瑶殿影，空照秦淮！

                                     晓拂