From: Xingdong Ma <[email-masked]>
Date: Thu, 29 Jul 1993 07:16:20 -0500

离骚（一）
                屈原

  帝高阳之苗裔兮，朕皇考曰伯庸；
  摄提贞于孟陬兮，惟庚寅吾以降（音“红”）；
  皇览揆余于初度兮，肇锡余以嘉名；
  名余曰正则兮，字余曰灵均；
  纷吾既有此内美兮，又重之以修能（音“尼”）；
  扈江离与辟芷兮，纫秋兰以为佩（音“皮”）；
  汩余若将不及兮，恐年岁之不吾与；
  朝搴［阝比］之木兰兮，夕揽洲之宿莽（音“亩”）；
  日月忽其不淹兮，春与秋其代序；
  惟草木之零落兮，恐美人之迟暮；
  不抚壮而弃秽兮，何不改乎此度？
  乘骐骥以驰骋兮，来吾导夫先路。

  昔三后之纯粹兮，固众芳之所在（音“止”）；
  杂申椒与菌桂兮，岂维纫夫蕙芷（音“拆”，上声）；
  彼尧舜之耿介兮，既遵道而得路；
  何桀纣之猖披兮，夫唯捷径以窘；
  惟夫党人之偷乐兮，路幽昧以险隘（音“益”）；
  岂余身之惮殃兮，恐皇舆之败绩；
  忽奔走以先后兮，及前王之踵武；
  荃不察余之中情兮，反信馋而［・］（音“期”）怒；
  余固知謇謇之为患兮，忍而不能舍（音“术”）也；
  指九天以为正兮，夫唯灵修之故也；
  初既与余成言兮，后悔遁而有他（音“托”）；
  余既不难夫离别兮，伤灵修之数（音“硕”）化（音“鹅”）。

  余既兹兰之九畹兮，又树蕙之百亩（音“米”）；
  畦留夷与揭车兮，杂度蘅与方芷；
  冀枝叶之峻茂兮，愿［山矣］（音“四”）时乎吾将刈；
  虽萎绝其亦何伤兮，哀众芳之芜秽（音“义”）；
  众皆竞进以贪婪兮，凭不厌乎求索（音“肃”）；
  羌内恕己以量人兮，各兴心而嫉妒；
  忽驰骛以追逐兮，非余心之所急；
  老冉冉其将至兮，恐修名之不立；
  朝饮木兰之坠露兮，夕餐秋菊之落英；
  苟余情其信［女夸］（音“夸”）以练要兮，
                    长［咸页］（音“咸”）颔亦何伤；
  揽木根以结芷兮，贯薜荔之落蕊（音“里”）；
  矫菌桂以纫蕙兮，索胡绳之［纟丽］［纟丽］（音“索”）；
  謇吾法夫前修兮，非世俗之所服（音“逼”）；
  虽不周于今之人兮，愿依彭咸之遗则！

       弘甫＠蓝野书屋     ※  落霞与孤鹜齐飞
       [email-masked]    ※  秋水共长天一色