From: Xiaofu <[email-masked]>
Date: Mon, 14 Jun 1993 18:07:08 CDT

念奴娇　　　　李清照

萧条庭院，又斜风细雨，重门须闭。宠柳娇花寒食近，种种恼人天气。
险韵诗成，扶头酒醒，别是闲滋味。征鸿过尽，万千心事难寄。楼上几
日春寒，帘垂四面，玉栏干慵倚。被冷香消新梦觉，不许愁人不起。清
露晨流，新桐初引，多少游春意！日高烟敛，更看今日晴未？

                                            晓拂

  *此词是一位先生输入后寄我的。在此表示诚挚的谢意。