From: Xingdong Ma <[email-masked]>
Date: Mon, 2 Aug 1993 00:24:29 -0500

离骚（三）

    悔相道之不察兮，延伫乎吾将反（音“显”）；
    回朕车以复路兮，及行迷之未远（音“演”）；
    步余马于兰皋兮，驰椒丘且焉止息；
    进不入以离尤兮，退将复修吾初服（音“逼”）；
    制芰荷以为衣兮，集芙蓉以为裳（音阳平）；
    不吾知其亦已兮，苟余情其信芳；
    高余冠之岌岌兮，长余佩之陆离；
    芳与泽其杂糅兮，唯昭质其犹未亏（音“希”）；
    忽反顾以游目兮，将往观乎四荒；
    佩缤纷其繁饰兮，芳菲菲其弥章；
    民生各有所乐兮，余独好修以为常；
    虽体解吾犹未变兮，岂余心之可惩（音“常”）。

    女【字形上“须”下“女”】（音“须”）之婵媛兮，
                   申申其詈予（音“余”）曰：
    “鲧【女幸】（音“幸”）直以亡身兮，
                      终然【歹夭】乎羽之野（音“属”）；
    汝何博謇（音“讲”）而好修兮，纷独有此【女夸】节（音“饰”）；
    资（音“辞”）录施（此三字皆带“艹”头，音如字）以盈室兮，
                            判独离而不服（音“逼”）；
    众不可户说兮，孰云察余之中情；
    世并举而好朋兮，夫何茕独而不予听。”
    依前圣以节中兮，喟凭心而历兹；
    济沅湘以南征兮，就重华而陈词：
    “启《九辩》与《九歌》兮，夏康娱以自纵；
    不顾难（去声）以图后兮，五子用乎家巷（音“哄”）；
    羿淫游以佚畋兮，又好射夫封狐；
    固乱流其鲜终兮，浞又贪夫厥家（音“估”）；
    浇身被服强圉兮，纵欲而不忍；
    日康娱而自忘兮，厥首用夫颠陨；
    夏桀之常违兮，乃遂焉而逢殃；
    后辛之菹醢兮，殷宗用之不长；
    汤禹俨而祗敬兮，周论道而莫差（音“搓”）；
    举贤才而授能兮，循绳墨而不颇；
    皇天无私阿兮，揽民德焉错辅；
    夫维圣哲以茂行兮，苟得用此下土；
    瞻前而顾后兮，相观民之计极；
    夫孰非义而可用兮，孰非善而可服（音“逼”）；
    阽余身而危死兮，揽余初其犹未悔（音“喜”）；
    不量凿而正枘兮，固前修以菹醢。”
    曾【虚欠】欷余郁邑兮，哀朕时之不当；
    揽茹蕙以掩涕兮，【字形上“雨”下“沾”】余襟之浪浪。

   ≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈
          弘甫＠蓝野书屋     ※  海纳百川有容乃大
          [email-masked]    ※  壁立千仞无欲则刚
   ≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈