From: Xiaofu <[email-masked]>
Date: Mon, 7 Jun 1993 19:09:34 CDT

虞美人　二首　　　　　李煜

风回小院庭芜绿，柳眼春相续。凭栏半日独无言，依旧竹声新月似当
年。笙歌未散尊前在，池面冰初解。烛明香暗画楼深，满鬓清霜残雪
思难任！

春花秋月何时了？往事知多少。小楼昨夜又东风，故国不堪回首月明
中！雕栏玉砌应犹在，只是朱颜改。问君能有几多愁？恰似一江春水
向东流。

                                              晓拂