From: Xiaofu <[email-masked]>
Date: Mon, 21 Jun 1993 13:02:55 CDT

永遇乐　　　　　李清照

落日熔金，暮云合璧，人在何处？染柳烟浓，吹梅笛怨，春意知几许？
元宵佳节，融和天气，次第岂无风雨？来相召，香车宝马，谢他酒朋
诗侣。中州盛日，闺门多暇，记得偏重三五。铺翠冠儿，捻金雪柳，簇
带争齐楚。如今憔悴，风鬟雾鬓，怕见夜间出去。不如向帘儿底下，
听人笑语。

                                            晓拂