From: Xiaofu <[email-masked]>
Date: Mon, 12 Jul 1993 18:14:25 CDT

人间词话              王国维

                             十九

    冯正中词虽不失五代风格，而堂庑特大，开北宋一代风气。与中
后二主词皆在＜＜花间＞＞范围之外，宜＜＜花间集＞＞中不登其只
字也（１）。

    （１）龙沐勋＜＜唐宋名家词选＞＞：“案：＜＜花间集＞＞多
          西蜀词人，不采二主及正中词，当由道里隔绝，又年岁不
          相及有以致然。非因流派不同，遂尔遗置也。王说非是。”

                             二十

    正中词除【鹊踏枝】【菩萨蛮】十数阕（１）最煊赫外，如【醉
花间】之“高树鹊衔巢，斜月明寒草（２）。”余谓：韦苏州之“流萤
渡高阁”（３），孟襄阳之“疏雨滴梧桐”（４），不能过也。

    （１）冯延巳【醉花间】：“晴雪小园春未到。池边梅自早。高
          树鹊衔巢，斜月明寒草。山川风景好。自古金陵道。少年
          看却老。相逢莫厌醉金杯，别离多，欢会少。”
    （２）韦应物【寺居独夜寄崔主簿】：“幽人寂无寐，木叶纷纷
          落。寒雨暗深更，流萤渡高阁。坐使青灯晓，还伤夏衣薄。
          宁知岁方晏，离居更萧索。”
    （３）孟浩然句：“微云淡河汉，疏雨滴梧桐。”

                                               晓拂