From: Xiaofu <[email-masked]>
Date: Fri, 16 Jul 1993 17:46:57 CDT

一位朋友输入了部份我将要贴的苏词，周邦彦词，晏氏父子词，和
欧阳修词寄我，我作了一些校对，日后将会一一贴出来。在此，对
这位朋友表示诚挚的谢意和敬意。

晓拂

                 西江月             苏轼

    顷在黄州，春夜行蕲水中。过酒家饮酒，醉。乘月至一溪桥上，
解鞍曲肱，醉卧少休。及觉已晓。乱山攒拥，流水铿然，疑非人世
也。书此语桥柱上。

            照野弥弥浅浪，横空隐隐层霄。
            障泥未解玉骢骄，我欲醉眠芳草。

            可惜一溪风月，莫教踏碎琼瑶。
            解鞍欹枕绿杨桥，杜宇一声春晓。